**ELTE TTK HÖK Tanulmányi-Tudományos Bizottság ügyrendje**

(legutóbbi módosítás: 2025.04.01.)

Az Eötvös Loránd Tudományegyetem (továbbiakban: Egyetem) Természettudományi Kar (továbbiakban: Kar) Hallgatói Önkormányzat (továbbiakban: Önkormányzat) Küldöttgyűlése (továbbiakban: Küldöttgyűlés) az Alapszabály rendelkezéseit figyelembe véve az alábbi ügyrendet alkotja:

 **1. §**

 **A Tanulmányi-Tudományos Bizottság feladatköre**

1. A Bizottság feladatai:
2. a hallgatók tudományos, tehetséggondozási és tanulmányi ügyeinek képviselete, az Egyetem tudományos és tehetséggondozási szabályzatainak folyamatos felülvizsgálása, továbbá az Önkormányzat tudományos, tehetséggondozási és tanulmányi feladatainak koordinálása,
3. tudományos, tehetséggondozási és tanulmányi ügyekben elvi állásfoglalásokat fogalmaz meg a TTK HÖK Küldöttgyűlésének,
4. elősegíti a hallgatók tudományos, tehetséggondozási és tanulmányi ügyeinek intézését,
5. figyelemmel követi az Egyetem tudományos, tehetséggondozási és tanulmányi kérdésekkel foglalkozó illetékes testületeinek működését, döntéseit,
6. szakmailag véleményezi az elé kerülő szabályzatmódosításokat,
7. tanulmányi ügyek szempontjából figyelemmel kíséri az Neptun működését, és szükség esetén javaslatokat fogalmaz meg.

**2. §**

**A Bizottság vezetése és összetétele**

(1) A Bizottság tagjai csak az ELTE TTK HÖK tagjai lehetnek.

(2) A Bizottság elnöke a TTK HÖK Tudományos referense vagy a TTK HÖK Tanulmányi referense, ezt a tagok a ciklus első ülésén szavazással döntik el.

(3) A Bizottság szavazati jogú tagjai:

1. a TTK HÖK Tanulmányi referense,
2. Tudományos referense,
3. A Küldöttgyűlés által delegált, szakterületenkénti 1-1 hallgató,
4. az Eötvös József Szakkollégium és a Bolyai Szakkollégium választmányai által delegált 1-1 fő.

(4) A Bizottság üléseire az Ellenőrző Bizottságon kívül meg kell hívni a TTK HÖK elnökét.

(5) A Bizottság elnöke jogosult további személyeket is tanácskozási joggal meghívni a Bizottság ülésére. A Bizottság ülésein a Kari Doktorandusz Önkormányzat által delegált 1 fő minden esetben tanácskozási joggal vehet részt.

(6) A meghívottak tanácskozási joggal vesznek részt a Bizottság ülésén.

**3. §**

**A Bizottság elnökének feladatai**

1. A Bizottság elnökének a feladatai:
2. tervezi és megszervezi a Bizottság működését,
3. gondoskodik a napirenden szereplő előterjesztések a Bizottság tagjai részére történő kézbesítéséről legkésőbb az ülés megkezdése előtt 48 órával;
4. előkészíti a határozatokat, indítványokat, tervezeteket, tájékoztatja a Bizottság tagjait a hallgatókat érintő változásokról,
5. gondoskodik a Bizottság határozatainak, javaslatainak az érintettek részére történő továbbításáról,
6. szükség szerint, de legalább kéthavonta beszámol a TTK HÖK elnökének és a TTK HÖK Küldöttgyűlésének a Bizottság működéséről,
7. gondoskodik a TTK HÖK Alapszabályban foglaltak betartásáról a Bizottság működésében.

(2) A Bizottság elnökének megbízatása megszűnik:

1. lemondással,
2. a Bizottság általi visszahívással,
3. a ciklus végeztével
4. a hallgatói jogviszony megszűnésével.

**4. §**

**A Bizottság tagjainak feladatai**

(1) A Bizottság tagjainak feladata, hogy:

1. a Bizottság ülésein és munkájában legjobb tudása szerint részt vegyen,
2. a Bizottság ülésein az általa képviselt szakterület véleményét és érdekeit képviselje,
3. tájékoztassa az Önkormányzat megfelelő szerveit és személyeit a hallgatókat érintő aktualitásokról,
4. lehetőségeihez mérten segítse az elnök és a Bizottság munkáját.

(2) A Bizottság tagjának megbízatása megszűnik:

1. lemondással,
2. a ciklus végeztével,
3. az őt megválasztó testület általi visszahívással,
4. a hallgatói jogviszony megszűnésével.

**5. §**

**A Bizottság ülése**

(1) A Bizottság rendes ülését szorgalmi időszakban legalább kéthavonta össze kell hívni.

(2) A Bizottság ülését az elnök hívja össze. A meghívókat az ülés kezdete előtt legalább 72 órával el kell juttatni a Bizottság tagjainak, a képviselők és tisztségviselők számára valamint a meghívottaknak. A meghívónak tartalmaznia kell az ülés helyét, időpontját, valamint a javasolt napirendet.

(3) Rendkívüli ülés esetén a meghívót az ülést megelőzően legalább 24 órával korábban kell eljuttatni.

(4) Ugyancsak ülést kell tartani akkor, ha ezt a szavazati jogú tagok legalább harmada írásban kéri. A kérelemben meg kell jelölni a javasolt napirendet. Az ülést a kérelem benyújtásától számított 5 napon belülre össze kell hívni.

**6. §**

**A levezető elnök**

(1) Az ülés levezető elnöke a Bizottság elnöke. Amennyiben a Bizottság elnöki pozíciója betöltetlen, úgy a Bizottság ülését bármely tag kérésére össze kell hívni. Ilyenkor az ülést összehívó tag az ülés levezető elnöke.

(2) Amennyiben a bizottság elnöki pozíciója betöltetlen, úgy az első napirendi pont a bizottság elnökének választás.

(3) Amennyiben a Bizottság elnöki pozíciója betöltetlen, az Bizottság ülését 8 napon belül össze kell hívni.

(4) Az ülést a levezető elnök nyitja meg és zárja le.

**6. §**

**A Bizottság ülésének általános szabályai**

(1) A Bizottság működésének szervezési és technikai feltételeit a TTK HÖK biztosítja.

(2) A helyszínnek alkalmasnak kell lennie a szavazások lebonyolítására és nem sértheti a tagok és a Bizottság méltóságát.

(3) A Bizottság ülései az Egyetem hallgatói számára nyíltak. A Bizottság legalább egy tagjának kérésére a Bizottság jelenlévő tagjainak több mint kétharmados egyetértése esetén zárt ülést rendelhet el.

(4) A Bizottság határozatképes, ha tagjainak több mint fele jelen van. Amennyiben egy Bizottsági ülés határozatképtelen, akkor azt 8 napon belül, változatlan napirenddel újra össze kell hívni. A megismételt ülés a tagok egyharmadának jelenlétével is határozatképes.

**7. §**

**Az ülés dokumentálása**

(1) A Bizottság üléseiről hangfelvételt kell készíteni; ez egyben jegyzőkönyvként is szolgál. A hangfelvételnek tartalmaznia kell az ülés helyét és időpontját, a napirendi pontokat, az összes, az ülésen elhangzott felszólalást, a megvitatott kérdésekben hozott határozatokat és a szavazati arányokat.

(2) A Bizottság üléséről írásos emlékeztetőt kell készíteni, amelyet a levezető elnök és egy az ülésen felkért személy hitelesít.

(3) Az emlékeztetőnek tartalmaznia kell mindazon felszólalások tartalmi kivonatát, amelyeknél ezt a felszólaló kérte. Az emlékeztetőt az elnök által felkért személy készíti, és az elnök és a felkért személy hitelesíti. Az emlékeztetőnek 10 munkanapon belül valamennyi képviselőnek és tisztségviselőnek meg kell küldeni, és fel kell tenni az Önkormányzat honlapjára.

**8. §**

**A Bizottság rendes ülésének lefolyása**

(1) Az ülés megnyitását követően az Ellenőrző Bizottság ellenőrzi a határozatképességet.

(2) A határozatképességet, vagy annak hiányát az Ellenőrző Bizottság mondja ki, egyidejűleg ismereti azok névsorát, akik kimentésüket előzetesen kérték.

(3) Az Ellenőrző Bizottság a határozatképességet az ülésen jelen lévő tagok számában beállt változás esetén újból megvizsgálja, a határozatképességnek valamennyi határozathozatal során fenn kell állnia.

(4) Amennyiben nincs jelen az Ellenőrző Bizottság egy tagja sem, úgy a 8. §-ban foglalt feladatok ellátására a Bizottság egyszerű többséggel szavazatszámláló bizottságot választ az ülésen jelenlévő tagokból. A szavazatszámláló bizottság létszáma 1 fő.

**9. §**

**A napirend**

(1) Ha a Bizottság határozatképes, a levezetőelnök ismerteti a napirendi javaslatot, valamint az ahhoz kapcsolódó kiegészítő, illetve módosító indítványait és azok indokolását.

(2) Ha a napirendhez bármely tagnak észrevétele, vagy módosító javaslata van, azt vitára kell bocsátani.

(3) A napirend – jelen szakasz (1) és (2) bekezdésében foglaltakra figyelemmel történő – elfogadásáról a Bizottság egyszerű többséggel határoz.

(4) A napirend elfogadását követően a Bizottság megtárgyalja az egyes napirendi pontokat. Azokat a levezető elnök nyitja meg és zárja le.

(5) Az ülés folyamán az elnök gondoskodik arról, hogy a tagok az őket megillető jogokat megfelelően és akadálymentesen gyakorolják, ennek keretében biztosítja a tagok számára a hozzászólás és a kérdezés (indítványozás, véleményezés) jogát.

**11. §**

**A határozathozatal általános szabályai**

(1) A Bizottság döntéseit nyílt szavazással, egyszerű többséggel hozza meg, ha erről az ügyrend az adott döntésre tekintettel másként nem rendelkezik. Személyi kérdésről mindig titkosan kell szavazni.

(2) Szavazategyenlőség esetén az elnök szavazata dönt.

(3) A Bizottság titkosan szavaz, ha a tagok egyharmada kéri.

(5) A Bizottság tagjainak kétharmados többsége szükséges a Bizottság szabályzatainak elfogadásakor, módosításakor.

**12. §**

**Záró és hatályba lépő rendelkezések**

(1) Az ügyrend a TTK HÖK Küldöttgyűlése általi jóváhagyás napján lép hatályba.

(2) Az ügyrendet a Küldöttgyűlés módosította 2025. február 18-án hozott határozatával.

(3) A Küldöttgyűlés módosította 2025. április 1-jén hozott határozatával